Publication: Magyar Közlöny
Issue: MK-2004-48 (Year: 2004, Number: 48)
Era: 2004-2010
Section: részletes szabályairól szóló 232/2003. (XII. 16.) Korm. rendelet 25. §-ának (2) bekezdése szerint egységes szerkezetbe
Paragraph Index: 718

6. Finanszírozás helyi valutában Meghatározás: Szerzõdéskötés és finanszírozás konvertibilis és szabadon felhasználható helyi — de nem kemény — valutában, ahol a finanszírozás helyben történik, így kiküszöböli vagy csökkenti az átutalási kockázatot. A helyi valutában meglévõ fõadós-kötelezettséget elvileg nem befolyásolja az elsõ két ország-hitelkockázat felmerülése. Kritériumok: — Az exporthitel-iroda kötelezettségeit és követeléseit vagy a közvetlen kölcsönadó részére történõ kifizetést helyi valutában kell kifejezni/teljesíteni. — Az exporthitel-irodát rendes körülmények között nem teszik ki átutalási kockázatnak. — Az események szokásos menete esetén nem szükséges a helyi valutában meglévõ betéteket keményvalutára átváltani. — A hitelfelvevõ által saját valutában és saját országában teljesített visszafizetés a hitelvisszafizetési kötelezettség érvényes teljesítésének minõsül. — Ha a hitelfelvevõ helyi valutában tesz szert bevételre, akkor a hitelfelvevõ védett a kedvezõtlen árfolyammozgásokkal szemben. — A hitelfelvevõ országában érvényes átutalási szabályok nem befolyásolják a hitelfelvevõ helyi valutában fennmaradó visszafizetési kötelezettségeit. — A követelés helyi valutában történõ kifizetéséhez vezetõ mulasztást követõen a követelés értékét — a hitelmegállapodásban félreérthetetlenül megfogalmazott módon — egyenértékû keményvalutára kell számítani. A követelés összegének beszedése a követelés kifizetésének idõpontjában a követelés keményvalutában kifejezett értékének ellenértékeként helyi valutában történik. — A vevõ/hitelfelvevõ által helyi valutában teljesített törlesztéseinek átváltásával kapcsolatos felelõsséget a biztosított fél viseli, aki egyúttal a helyi valutában átvett összegek leértékelõdésének és felértékelõdésének árfolyamkockázatát is vállalja. (Bár elõfordulhat, hogy a közvetlen kölcsönadó ki van téve a valutaingadozások közvetlen hatásának, ez nem áll összefüggésben az országkockázatokkal vagy a vásárlói/hitelfelvevõi kockázatokkal.) A figyelembe veendõ kiegészítõ tényezõk: A módszer szelektív módon a konvertibilis és a transzferábilis valutákra vonatkozóan alkalmazandó, ha a gazdaság szilárd alapokon nyugszik. A résztvevõ exporthitel-irodájának képesnek kell lennie a saját valutájában kifejezett követelés kifizetési kötelezettségének teljesítésére abban az esetben, ha a helyi valuta transzferabilitása vagy konvertibilitása megszûnik az exporthitel-iroda kötelezettségvállalása után. (Ez a kötelezettség azonban a közvetlen kölcsönadót terheli.) A kifizetetlen összeg (nem a teljes kölcsönérték) egyenértékû keményvalutára történõ átszámításakor továbbra is fennmarad a hitelfelvevõ helyi valutában történõ folytatólagos teljesítési kötelezettsége — jóllehet „nyitott” értékben — a kifizetetlen összeg egyenértékû keményvaluta-értékére vonatkozóan. A hátralék hitelfelvevõ által helyi valutában történõ esetleges kifizetésének egyenértékûnek kell lennie a követelés keményvalutában kifejezett értékével a követelés kifizetésének idõpontjában. Az alkalmazható országkockázat-csökkentési/kizárási tényezõ (MEF) Az alkalmazandó konkrét MEF esetenként külön-külön határozandó meg, ha azonban az elsõ három ország-hitelkockázatot kifejezetten kizárjuk, a maximális MEF 0,50. Ha a kockázatot csak csökkentjük, vagyis kifejezetten nem zárjuk ki, a maximális MEF 0,35.

Source: https://magyarkozlony.hu/hivatalos-lapok/3d3fb3d470d16358f9f4f80d00192606c4b4cad5/dokumentumok/65db0addeb2f21e7499ab6072291111a6ed12337/letoltes